recursal/SuperWikiNEXT-32B huggingface dataset:
**Abdel Rahmon Suvar al-Dahab** (boshqacha **Suvar al-Dahab** yoki **al-Dahab** nomi bilan tanilgan; 1934—2018-yil 18-oktyabr) (arabcha: ) 1985-yil 6-apreldan 1986-yil 6-maygacha Sudan Prezidenti.

Sudan Mudofaa vazirligi uning toʻliq ismi Abdul Rahmon Muhammad Hassan Svar Al Thahab sifatida ham roʻyxatga olgan.

Hayoti
------

Swar-Eldahab 1934-yilda Sudanning Omdurman shahrida tugʻilgan. U Sudan Harbiy Akademiyasini tamomlagan, keyinroq Britaniya, AQSh, Misr va Iordaniyadagi harbiy ta’lim kurslarida qatnashgan. Oʻsha paytdagi prezident Gaafar Nimeiri 1984-yilda uni Bosh shtab boshligʻi, soʻngra Mudofaa vaziri va qurolli kuchlar bosh qoʻmondoni etib tayinlaganida u taniqli shaxsga aylandi.

1985-yilda u prezident Gaafar Nimeiri ni hokimiyatdan agʻdarib tashlagan davlat toʻntarishini amalga oshirdi, natijada u oʻtish davri harbiy kengashining raisi boʻldi. Saylovlardan soʻng u hokimiyatni 1986-yilda davlat rahbari Ahmad al-Mirgʻoniy va bosh vazir Sodiq al-Mahdiy hukumatiga topshirdi.

1987-yilda Islomiy daʼvat tashkilotining raisi boʻldi.

2004-yilda Islomga qilgan xizmatlari uchun Qirol Faysal xalqaro mukofotini olgan. U 2018-yil 18-oktabrda Saudiya Arabistonining Ar-Riyod shahrida sogʻligidagi muammolar sabablar tufayli vafot etdi.

Manbalar
--------

1. ↑  mod.gov.sd archived link at Minister of Defence (Sudan).
2. ↑  rulers.org
3. 1 2  Biel, Melha Rout*. Elite im Sudan: Bedeutung, Einfluss und Verantwortung* (olmoncha). Peter Lang, 2008. ISBN 9783631571156.
4. ↑  „Sudan buries ex-president who imposed Islamic rule". *Daily News Egypt* (31-may 2009-yil). 6-noyabr 2012-yilda asl nusxadan arxivlandi. Qaraldi: 9-avgust 2010-yil.
5. ↑  Sudan army cedes power. *Anchorage Daily News* (6-may 1986-yil), s. 39.
6. ↑  „Al Dahab is Islamic Personality of the Year". *Khaleej Times*. Qaraldi: 18-oktabr 2018-yil.
7. ↑  *Chief, Habib Toumi, Bureau*. „Former Sudan president Al Dahab dies in Riyadh". *GulfNews* (18-oktabr 2018-yil). Qaraldi: 18-oktabr 2018-yil.
8. ↑  „Ex-Sudan president Al-Dahab dies age 83". *Middle East Monitor* (18-oktabr 2018-yil).
**Muharizalsîn Gazi Mehmed Bey** — Aydınoğulları bekligiga asos solgan turk hukmdor. Beklik oʻz nomini Mehmed Beyning otasi Aydından olgan. Mehmed Egey dengizidagi ikkita port shaharni — Ayasoluk va Izmirni oʻz nazorati ostida tutgan. Mehmed boshchiligida beklik floti yaratildi va uning oʻgli Umur Bey koʻplab yunon orollariga hujumlar uyushtirdi. Ushbu voqealik beklik bosqinlaridan aziyat chekayotgan nasroniy kuchlarini turklarga qarshi ittifoqqa birlashishga majbur qildi.

Mehmed oʻsha vaqtlarda turk beklari ichida birinchi boʻlib oʻzini *Gʻoziy* deb atagan. Mehmed hukmronligi davrida beklikka Ibn Battuta tashrif buyurib, Mehmed va uning oʻgʻillari haqida maqtovli sharhlar yozib qoldirgan. Mehmed ham xuddi oʻgʻli Umur kabi XV asrda yashagan Usmonli tarixchisi Enveriy qalamiga mansub „Dusturname" dostonining qahramonlaridan biridir.

Hukmronlik va beklik boshqaruvi
-------------------------------

Germiyanoğulları bekligi qoʻshinida qoʻmondon boʻlgan Mehmed dastlab Menteşe bekligining kuyovi boʻlgan Sasa Beyga Aydın viloyatini egallashi uchun oʻz yordamini berdi. Ammo keyinroq ushbu hududlarni oʻz nazoratiga olib, 1308-yilda Aydınoğulları bekligiga asos soldi. Shundan soʻng koʻplab hududlarni, xususan, Izmirning musulmon hududini, Selçuk, Tire, Sultanhisar va Bodemyani qoʻlga kiritdi. Shu tariqa katta yerlarga ega boʻlgan Mehmed Bey oʻz tasarrufidagi yerlarni besh oʻgʻli oʻrtasida boʻlib beradi va kenja oʻgʻli bilan Birgi shaharchasiga joylashadi. Beklik katta dengiz floti bilan Sakız orolini qamal qiladi. Ikki yarim yillik qamaldan soʻng Izmir shahrining port qismi 1328-29-yillarda egallanadi. Ushbu orolni qaytarib olgan Vizantiya imperatori Andronikos III turklar bilan yaqinlashish siyosatini olib borib, Aydınoğulları bekligi va Saruhanoğulları bekligi bilan shartnomalar tuzadi. Ammo Izmir beki boʻlgan Umur Bey shartnomaga amal qilmasdan, Bozcaada, Semadirek orollari, Gümülcine va Mora sohillariga hujumlar amalga oshirdi. 1332-yilda Umur Bey Arxipelag gersogligi va Negropont triarxiyasini soliq toʻlashga majbur qildi.

Muharizalsîn Gazi Mehmed Bey 1334-yilda vafot etdi. Uning vafotidan soʻng beylik taxtiga oʻgʻli Umur Bey oʻtirdi.

Manbalar
--------

1. ↑  Erdoğan, Merçil (1991). "Aydınoğulları" (Türkçe). *TDV İslâm Ansiklopedisi*. Türkiye Diyanet Vakfı. 239-241 b. .
**Shuhrat Ibrohimovich Ergashev** — kinoaktyor. Oʻzbekiston xalq artisti (1989). Toshkent teatr va rassomlik sanʼati institutini tugatgan (1968). 1968–70 yillar M.Gorkiy nomidagi rus akademik drama teatrida ishlagan. 1970–95 yillar "Oʻzbekfilm" kinostudiyasida aktyor. Ijobiy va salbiy rollarni bir xil mahorat bilan oʻynagan. Ergashev oʻz qahramonlarining qaygʻualamlari, ularning ichki tugʻyoni, raqibga qarshi kurashdagi psixologik kechinmalarini yetkazishda oʻziga xos ijro uslubi bilan ajralib turadi. "Nafosat" (rej. E. Eshmuhamedov) filmidagi Shuhrat roli ekranda yaratgan ilk obrazidir. Shuhrat ("Sevishganlar"), Mauzer ("Qoʻmondonning qaytishi"), Anvar ("41 yil olmalari"), Ubaydulla ("Qora konsulning halokati"), Talaba ("Integral"), Sherzod ("Semurgʻ"), Aziz ("Seni kutamiz yigit"), Abdurahmon ("Zulmatni tark etib"), Temur ("Uchar yigit") kabi rollari bilan shuhrat qozongan.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


|  |  |
| --- | --- |
| Dovud | *Shaxsiyat haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Obliteratsiya** (lotincha: obliteratio — tekislanmoq, bitib qolmoq) — 1) tibbiyotda — ichi kovak yoki naysimon aʼzolar (mas, ichki aʼzo boʻshligʻi, chiqaruv kanali yoʻli, qon yoki limfa tomirlari) teshigining bitib, berkilib qolishi. Bu, koʻpincha, yalligʻla-nish yoki oʻsmalar tufayli roʻy beradi, bunda organizm faoliyatiga putur yetadi. Tuxum yoʻllarining toʻliq O.si bemorni bepushtlikka olib keladi (yana qarang Bitov). Shu bilan birga, ayrim kasalliklar, mas, plevritda, plevra boʻshligʻida O. vujudga kelishi bemorning sogʻayatganligidan dalolat beradi; qorin pardasi qin oʻsiqchasining O.si rivojlanish meʼyorida borayotganligini koʻrsatadi; 2) botanikada — oʻsimlik toʻqimalari va hujayralarining puchayishi. Baʼzan hujayra ichidagi va hujayralararo boʻshliklarning bitib qolishiga olib keladi.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Zawidów** ([zaˈvʲiduf]; polyakcha: *Zawidów*, nemischa:) — Polshaning janubi-gʻarbiy qismida, Chexiya chegarasida, Quyi Sileziya vodiysining Zgorzelec okrugida joylashgan shaharcha.

Shahar taxminan 14 kilometr (9 mi) Zgorzelecdan janubi-sharqda va 139 kilometr (86 mi) viloyat poytaxti Vrotslavdan gʻarbda joy olgan. 2019-yil holatiga koʻra, shahar aholisi 4,180 kishidan iborat ekanligi aniqlangan.

Tarixi
------

 Hokimiyat
Ilk oʻrta asrlarda Zavidov eski Polsha qabilalaridan biri Bieżuńczanie qabilasining tayanch punkti boʻlgan. U XI asr boshlarida Boleslav I Jasur tomonidan ilk Polsha davlatiga kiritilgan. Bu aholi punkti birinchi marta 1186-yilda tilga olingan. XIV asrda shaharcha Bogemiya (Chexiya) qirolligi tarkibiga kiritildi. Unga 1369-yilda shahar huquqi berilgan. 1397-yilda hududda maktab tashkil etildi. Shahar 1427-yil, 1433-yil, 1469-yil, 1769-yil va 1834-yillarda yongʻinlardan aziyat chekkan. 1635-yilda u Saksoniya elektoratiga oʻtdi va 1697-yildan Polsha qirollari ham hukmronligi ostida boʻlgan. Oʻttiz yillik urush natijasida u yerda Chexiya qirolligidan kelgan protestantlar joylashib oldilar.

Shaharcha 1815-yilda Prussiyaga oʻtdi va 1871-1945-yillarda birlashgan Germaniya tarkibiga kiritildi. Ikkinchi jahon urushi paytida Germaniya maʼmuriyati qurollanish uchun mahalliy cherkovdan ikkita tarixiy cherkov qoʻngʻirogʻini musodara qildi. Ikkinchi jahon urushidan keyin shahar urushdan keyingi Potsdam kelishuvi shartlariga koʻra Polsha tarkibiga kirdi.

Qadimgi cherkov qoʻngʻiroqlari urushdan omon qoldi; ammo, ular hozir Germaniyada Shtutgart va Ulm cherkovlariga oʻrnatilgan.

Sport
-----

Mahalliy futbol jamoasi — Piast Zawidov hisoblanadi. U quyi liga oʻyinlarida ishtirok etadi.

Manbalar
--------

1. ↑  „Population. Size and structure and vital statistics in Poland by territorial division in 2019. As of 30th June". *stat.gov.pl*.  Statistics Poland (15-oktabr 2019-yil). Qaraldi: 14-fevral 2020-yil.
2. ↑  Bena, Waldemar*. Szlakiem grodzisk słowiańskich i średniowiecznych zamków* (pl, de), Zgorzelec, 2006 — 9–10 bet.
3. ↑  „Plemiona polskie" (pl). *Encyklopedia Internautica*. Qaraldi: 26-dekabr 2020-yil.
4. 1 2 3 4  „Zawidów" (cs). *Jizerské hory*. Qaraldi: 15-oktabr 2019-yil.
5. ↑  „Zawidów" (pl). *Encyklopedia PWN*. Qaraldi: 15-oktabr 2019-yil.
6. 1 2  „Z historii Zawidowa: Gdzie są dzwony z wieży kościoła ewangelickiego?" (pl). *zawidow.eu*. Qaraldi: 26-dekabr 2020-yil.
7. ↑  „KS Piast Zawidów - nieoficjalna strona klubu" (pl). Qaraldi: 26-dekabr 2020-yil.

Havolalar
---------

* Rasmiy veb-sayt

Andoza:Zgorzelec County

|  |  |
| --- | --- |
| Tashqi havolalar Buni Vikimaʼlumotlarda tahrirlash | 
* GND: 4633601-1
* NKC: ge558099
* VIAF: 237457044
* en:WorldCat Identities (VIAF orqali): 237457044

 |
**Oydin Abdulhaqovna Norboyeva** (1944.1.2, Toshkent) — Oʻzbekiston xalq artisti (1978). Toshkent teatr va rassomlik sanʼati institutini tugatgan (1964). 1964—90 yillar Hamza teatrida, 1990—94 yillar "Ilhom" teatrida aktrisa. "Qonli sarob" (S. Azimov) spektaklidagi Aqiqa uning sahnadagi ilk obrazi. Norboyeva ijodiga chuqur psixologik talqin, tiniq va ravon nutq, qahramonlarini romantik va yorqin boʻyoqlarda noziklik bilan ifodalash xos. Aso-sky rollari: Asal (Ch. Aytmatov, "Sarvqomat dilbarim"), Unsin, Nuri (Oybek, "Qutlugʻ qon"), Kordeliya, Dezdemona (U. Shekspir, "Qirol Lir", "Otello"), Umida (Abdulla Qahhor, "Ayajonlarim"), Sayyora (Uygʻun, "Abu Rayhon Beruniy"), Gerda (Ye. Shvars, "Qor malikasi"), Anvara (Oʻ. Umarbekov, "Qiyomat qarz"), Kamola (R. Tagor, "Gang daryosining qizi"), Masha (L. Tolstoy, "Tirik murda"), Mariya Styuart (F. Shiller, "Mariya Styuart"), Antigona (Sofokl, "Antigona"), Shakuntala (Kalidasa, "Yoʻqolgan uzuk"), Milli (A. Fugort, "Bu yerda odamlar yashaydi"), Norboyeva "Oʻzbekfilm" va "Tojikfilm" ki-nolarida ham oʻziga xos obrazlar yarat-di (Surayyo, "Surayyo"; Nodiya, "26-otilmasin"; Zamira, "Fidoyi"; Xadicha, "Qalbingda quyosh"; Malohat, "Senga intilaman"; Taxmina, "Rustam haqida doston", "Rustam va Suhrob"; Xayri, "Yurak amri bilan" va boshqalar). Videofilmlarda ham suratga tushgan (Xadichabegim, "Bobur" va boshqalar).

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


|  |  |
| --- | --- |
| Dovud | *Shaxsiyat haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Obkand** — qadimda va oʻrta asrlarda shaharni suv bilan taʼminlash maqsadida qazilgan sugʻorish tarmogʻi. U shahar suvi, shahar arigʻi maʼnolarini anglatadi. Buxoro shahrining Shahrud (Shahar rudi), Toshkentning Anhor kanali shu maqsadda qazilgan qad. shahar sugʻorish tarmoklaridir. Shuningdek, O. "Oʻpqon" soʻzining sinonimi boʻlib, sizot suvlar oqimidan yer ostida paydo boʻlgan tabiiy chuqurlik, oʻra yoki kamarni anglatgan. Bulardan tashqari, daryo yoki uning tarmoklari oqimi hosil etgan oʻzan ham "obkanda", yaʼni "suv qazi-gan", "oqim oʻygan", suv yoʻli, yaʼni oʻzan maʼnosini ham anglatgan.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Oblivian tarvuz festivali** 2014-yilda tashkil etilgan tadbirdir. Har yili Rostov viloyati, Oblivskiy tumani, Oblivskaya qishlogʻining markaziy maydonida bayram tantanalari oʻtkaziladi.

Tarixi
------

Bayramning oʻzi 2014-yilda Oblivskaya qishlogʻi tashkil etilganining 270-yilligini nishonlash kunida tashkil etilgan. 2014-yilda u 20-sentabrda nishonlandi. Tarvuz bayramining eng yaxshi reklamasini yaratish maqsadida tanlov tashkil etildi. Koʻcha bayramlarida gʻoliblar diplom va esdalik sovgʻalari bilan taqdirlanishlari kerak edi. Bayram uchun eng yaxshi timsol yoki sheʼr uchun tanlovlar ham tashkil etildi. Velosiped va aravachalar tanlovi-paradi boʻlib oʻtdi. 2015-yilda bayram 22-avgustda, 2016-yilda esa 13-avgustda boʻlib oʻtdi. Bu yil tadbirda Rostov viloyati gubernatorining oʻrinbosari Vasilenko Vyacheslav Nikolaevich ishtirok etdi.

Oblivian tarvuz kunining tarixi ushbu bayram paydo boʻlgan Oblivskaya qishlogʻining tarixi bilan chambarchas bogʻliq. Qishloq barpo etilganda uch tomondan suv bilan oʻralgan edi. Keyinchalik suv kengliklari kichik koʻl va qoʻltiqlarga aylandi. Bu qumli va qumloq tuproqlarning poydevori uchun qulay sharoitlar yaratdi, bu yerda vaqt oʻtishi bilan qulay sharoitlarni hisobga olgan holda tarvuzlar oʻsishni boshladi. Qishloqdan unchalik uzoq boʻlmagan joyda kazak tarvuz bozorlari tashkil etilgan, u yerda tarvuz olib kelingan.

Manbalar
--------

1. 1 2  „Фестиваль арбуза в День станицы". 26-mart 2017-yilda asl nusxadan arxivlandi. Qaraldi: 25-mart 2017-yil.
2. ↑  Праздник обливского арбуза[*sayt ishlamaydi*]
3. ↑  „Праздник «День обливского арбуза-2016»". 19-avgust 2016-yilda asl nusxadan arxivlandi. Qaraldi: 25-mart 2017-yil.

Havolalar
---------

* Rostov festivali — avgust Wayback Machine saytida arxivlandi (2017-03-26). Arxiv nusxa
**Albert Iosifovich Xachaturov** (1930-yil 8-mart, Toshkent — 1976-yil 8-fevral) — sovet va oʻzbek kinorejissori, Oʻzbekiston SSRda xizmat koʻrsatgan artist

Tarjimai hol
------------

Xachaturov 1930-yil 8-martda Toshkent shahrida dunyoga keladi.

Maktabni a’lo baholarga bitirgach, 1948-yilda kinoaktyorlar maktabini bitiradi. U 1953-yilda Ostrovskiy nomidagi Toshkent teatr va rassomchilik institutining rejissorlik fakultetini tamomlagan.

Ushbu yili Namangandagi Navoiy nomidagi drama teatrida bosh rejissor, Hamza nomidagi akademik teatrida rejissor sifatida faoliyat olib bordi.

Albert Iosifovich 1960-1976-yillarda "Oʻzbekfilm" kinostudiyasi rejissori boʻldi.

U Toshkent musiqa bilim yurtida va Toshkent teatr va rassomchilik institutida talabalarga dars bergan.

Xachaturov shuningdek, "Nashtar" respublika satirik kinojurnalining bir qator kinolavhalar rejissori sanaladi.

El ardoqlagan rejissor 1976-yil 10-fevralda vafot etgan.

Oilasi
------

Rejissorning rafiqasi Nadejda Savvishna teatrshunos va telejurnalist.

* oʻgʻli - Mikael Xachaturov (1956-yilda tugʻilgan), „Sharq taronasi" Xalqaro festivalining bosh rejissori.

Filmografiyasi
--------------

### Rejissorlik ishi

* 1963-yil - Sening izlaring
* 1967-yil - Farhodning jasorati
* 1967-yil - Vijdon sari
* 1971-yil - Jazirama quyosh tigʻida
* 1976-yil - Katta akam

### Ssenariy ishi

* 1973-yil - Muxlis (kinoalmanax)

Havolalar
---------

* „Хачатуров Альберт Иосифович".  tashkentpamyat.ru. Qaraldi: 20-iyul 2012-yil.





1. ↑  ХАЧАТУРОВ АЛЬБЕРТ ИОСИФОВИЧ Kino-teatr.ru
**Bibisora Oʻrinboyevna Matjonova** (1950.14.1, Xoʻjayli shahri) — Oʻzbekiston Respublikasi xalq oʻqituvchisi (1995). Voronej pedagogika institutini tugatgan (1973). 1973-yildan Xujayli shahridagi 6-, 1983-yildan Taxiatosh shahridagi 6maktabda rus tili va adabiyoti oʻqituvchisi. 1998-yildan Taxiatosh shahri xalq taʼlimi boʻlimi huzuridagi oʻquvchilarni kasb-hunarga yoʻnaltirish va psixologik-pedagogik tashhis markazi rahbari. Pedagogik faoliyati davomida oʻqitishning noanʼanaviy usullarini qoʻlladi, oʻkuvchilarni yuksak axloqiyestetik ruhda tarbiyalashga intildi.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Maqsud Yunusov** (1932.9.9, Toshkent viloyati Qorasuv qishlogʻi - 2020.19.03. Toshkent) — rejissyor Oʻzbekistonda xizmat koʻrsatgan sanʼat arbobi (1982), Toshkent teatr va rassomlik sanʼati institutini tugatgan (1955). 

1956 yildan Oʻzbekiston televideniyesida. "Iltimos", "Yubiley", "Qishloq luqmonlari", "Zoʻraki tabib" kabi asarlar asosida yaratilgan televizion teatrlar uning dastlabki ijod namunalaridir. Y.Mning 60—70 yillardagi faoliyati zamondosh yozuvchilarning asarlariga qaratildi: "Vafodor", (V.Gʻofurov, 4 qismli), "Xorazm" (J.Sharipov, 2 qismli), "Sabr kosasi" (A.Udalov, 2 qismli), "Ota" (H.Noʻʼmon, A.Shorahmedov, 6 qismli), "Oq kema" (Ch.Aytmatov), "Oq qayin" (A.Bubenov, 2 qismli) kabilar. Yu. Oʻzbekiston televideniyesida videofilm janrining asoschilaridan biri. "Ulugʻbek xazinasi" (5 qismli), "Diyonat" (O.Yoqubov, 5 qismli), "Girdob" (Oʻ.Usmonov, 5 qismli), "Navoiy" (Oybek, 9 qismli), "Bobur" (P.Qodirovning "Yulduzli tunlar" asari asosida, 10 qismli), "Ichkuyov" (T.Poʻlat, 4 qismli), "Layli va Majnun" (A.Navoiy, 3 qismli), "Kecha va kunduz" (Choʻlpon, 5 qismli), "Imom alBuxoriy" (Xoja Sadriddin Salim Buxoriy), "Muhabbat qasri" (N.Abdullayev, 4 qismli) "Ibn Sino haqida rivoyatlar" (10 qismli), "Sportchi chollar" (2 qismli) va boshqalar Yu. teatr sahnasida ham spektakllar sahnalashtirgan: "Muhabbat qasri" (Qoʻqon teatri), "Oltin devor" (Pokiston teatrida) va boshqalar Hamza nomidagi Oʻzbekiston Davlat mukofoti laureati (1987). "El-yurt hurmati" ordeni bilan mukofotlangan (2002).

Manbalar
--------

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


|  |  |
| --- | --- |
| Dovud | *Shaxsiyat haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Bibi Maryam Ural ikonasi** — 2003-yili Yekaterinburgda sotib olingan mahalliy aholi orasida hurmat bajo keltiriladigan pravoslav ikonasidir. „2003-yil 9-yanvarda Tangri xizmatkori Yekaterinaga tushida ayon boʻlgan" va nomaʼlum ikona rassomi tomonidan Yekaterinburg va Verxoturye arxiyepiskopi Vikenti duosi bilan chizilgan.

Yekaterinburg yeparxiyasi tomonidan tarqatilgan maʼlumotlarga koʻra,

|  |  |  |
| --- | --- | --- |
| "| Vahiyda, belgi qor ustida qoraqarag'ay ostida turdi va ko'zni qamashtiradigan oq nur bilan porladi va ikonaning chetida katta oq qor parchasi yotardi. Xudoning onasining qiyofasi hayotga qaytdi va u shunday dedi:"men Ural erlarini barcha qiyinchilik va yomonliklardan, qayg'u va qiyinchiliklardan himoya qilaman". Shundan so'ng, tuyulgan g'oyib bo'ldi, lekin eng toza ovoz hali ham yangradi: "Ketrin, odamlarga hamma narsani ayting va bu tasvirni so'zlaringizdan yozing». | "|

Yekaterina (u haqida boshqa maʼlumotlar berilmagan) Avliyo Karomatpesha Nikolay nomidan Yekaterinburg ibodatxonasi noziri hegumen Hermogenes (Yuremeyev)ga tush haqida soʻzlab bergan. Ismi oshkor etilmagan ikona rassomi tasvir ustida 9 oy ishlab, shundan soʻng ikona Yasnaya koʻchasidagi Serafim Sarov cherkoviga tegishli boʻlgan ushbu maʼbadga oʻrnatilgan. „Russkaya liniya" agentligining maʼlumotlariga koʻra, „bu tasvir, qandaydir tarzda, oʻz-oʻzidan eng muqaddas Theotokosning Ural ikonasi nomini oldi. U Bibi Maryam Qozon ikonografik tasvirlariga aloqador… Yangi tasvirni nafaqat oddiy cherkov aʼzolari, balki maʼbadga tashrif buyurgan Muqaddas Sinod aʼzolari, mitropolit Yuvenaliy va mitropolit Sergiy ham hurmat bilan qabul qilgan".

Tilovat, 4-boʻlim
-----------------

*"Sening rahm-shafqating bilan, bizni tark etmaydigan eng sof Bokira/ Oʻgʻlingning tugʻilgan kunidan keyin uchinchi kuni paydo boʻldi.* */ Xudoning onasi, Senga ibodat qilganlarga inoyat berish, / Ural erlariga umid va tasdiqlash, / shoh shahidlari oʻz qonlarini toʻkish.* */ Xudo-Bola Masihga ibodat qiling // qalblarimizni qutqarish uchun.*

Manbalar
--------

1. ↑  Ikona Bojiey Materi „Uralskaya"
2. 1 2  Informatsiya s listovki, rasprostranyaemoy v xrame Serafima Sarovskogo
3. ↑  „Uralsam v ocherednoy raz yavlena milost Bojiya — v Yekaterinburge obreli ikonu Bojiey Materi „Uralskaya".". 29-oktabr 2013-yilda asl nusxadan arxivlandi. Qaraldi: 13-iyun 2022-yil.
4. ↑  Russkaya liniya / Novosti / V Yekaterinburge obreli ikonu Bojiey Materi „Uralskaya".
**Obiy,behi** - ikalasi ham fors tili materiali bo'lib,oʻzbek tiliga oʻzlashgan.Alisher Navoiy asarlarida:
Behi rangidek oʻlmish dardi hajringdan manga siymo,
Dimogʻim ichra har bir tuhmi yangligʻ donai savdo.
(Badoe ul-vasat, 34)
Ne soʻzdaki sa'y oshkor qilib,
Chu xasm oʻldi obiy madoro qilib.
(Saddi Iskandariy, 1363)

Qoʻllanish davri
----------------

Bu soʻzlar faqat XIV-XV asrlarda,aniqrogʻi,Alishe Navoiy asarlarida qoʻllangan.Zamaxshariy lugʻatida a:bi shaklida berilgan.

Behi
----

Behi soʻzi izofa orqali yangi ma'no atab,olmalar turkumiga kiruvchi meva nomini bildiradi.Soʻzning asosi beh boʻlib,yaxshi,yoqimli,koʻrinishli,yaxshi hidli ma'nolarida kelib,behi hidli,yoqimli meva demakdir.

Obiy
----

Obiy soʻzi ham izofa vositasida yasalgan.Soʻzning asosi ob - suvdir.Obiy soʻzi behining oʻzini emas, uning bir turi nomini anglatadi.Bundagi asosiy ma'no suvning koʻkligi, rangi asosga olingan boʻlib,obiy - koʻkish, koʻk, koʻkligi ,oʻxshashligi asosiy oʻrinda turadi.Demak, behi soʻzi mevaning hidi,xususiyati asosida,obiy-oby soʻzi esa mevaning rangi asosida aytiladi.

Shakllari
---------

Obiy,behi soʻzlari hozirgi eroniy tillarda: tojik tilida beh-bihi, oby (bihi oby - behining bir turi), fors tilida beh,abi tarzida qoʻllanadi.Bundan tashqari, osetin tilida bia,fors tilida bia,obia,gruzin tilida bia,abxaz va boshqa qoʻshni tillarda bia,bin kabi shakllari ham mavjud.

Manbalar
--------

1. ↑  Vafoyev, Bahrom*. Meva nomlari*, "FAN" nashriyoti, Toshkent, 1991 — 18-19 bet. ISBN 5 - 648 - 01251 -9.
**Bibi buvayda maqbarasi** — Fargʻona viloyati Buvayda tumanidagi meʼmoriy yodgorlik (15—16-asrlar). Ziyoratxona va ikki goʻrxonadan iborat, toʻgʻri burchak tarxli (18x8,5 m). Din arbobi, afsonaviy sarkarda Shoh Jalil onasi (Bibi Huvaydo) va xotiniga atab qurdirgan deb taxmin qilinadi. Peshtoqining ikki yoniga guldastalar ishlangan. Ziyoratxona va goʻrxona tomlari gumbazli. Sharq tomondan ziyeratxonaga taqab Bibi Buvaydaning nabirasi qabri ustiga kichik xona qurilgan. Maqbara bezaksiz, ichkarisi ganch bilan suvalgan. Eshigi oʻyma handasiy naqshli. Bino qurilishida pishik gʻisht (25x25x5 smli) ishlatilgan.

Adabiyotlar
-----------

* OʻzME. Birinchi jild. Toshkent, 2000-yil


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |

 
  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Inga Petrovna Oboldina** (tugʻilgan **qizi Gudimova** , turmush qurgandan keyin — **Strelkova** ; 1968 -yil 23-dekabrda tugʻilgan, Qishtim, Chelyabinsk viloyati, RSFSR, SSSR) — rus teatr va kino aktrisasi, teatr rejissyori, ssenariy muallifi. Rossiya Federatsiyasining xizmat koʻrsatgan artisti (2011) .

Hayoti
------

Inga 1968-yil 23-dekabrda Chelyabinsk viloyatining Ural shahridagi Kishtim shahrida muhandislar oilasida tugʻilgan.

1986-yilda 1-sonli Qishtim oʻrta maktabini tamomlagan , Chelyabinsk davlat madaniyat institutining (ChGIK) teatr rejissyorligi fakultetiga oʻqishga kirdi. Oʻqish jarayonida u aktyorlikka — sahnada oʻynashga qiziqib qoldi. Oʻqishning toʻrtinchi yilida u sinfdoshi Garold Strelkovga uylandi и взяла двойную фамилию — Стрелкова-Оболдина[*2416 kundan beri manba koʻrsatilmadi*]. Oʻrta maktabni qizil diplom bilan tugatgach, u institutda sahna nutqi boʻlimida dars berishda qoldi.

Ikki yil oʻtgach, u oʻqituvchilikni tashlab, eri bilan Moskvaga koʻchib oʻtdi.

1993-yilda u oʻqishga kirdi va 1997-yilda Rossiya Teatr sanʼati akademiyasining (GITIS) aktyorlik yoʻnalishi boʻyicha rejissyorlik fakultetini tamomlagan (kurs rahbari — Pyotr Naumovich Fomenko) .

1996-yil yanvar oyidan boshlab u rejissyor Garold Strelkov tomonidan Moskvada "StrelkoVTeatr "tomonidan yaratilgan aktrisa edi. 1996-yil 6-noyabrda teatr Elena Greminaning xuddi shu nomdagi pyesasi asosida „Saxalin xotini" spektaklining premyerasi boʻlib oʻtdi, unda Inga asosiy rollardan birini oʻynadi (*Gilyachka Marina*).

1998-yilda u rejissyor Konstantin Xudyakov tomonidan suratga olingan „Foydalanuvchilar" teleserialida suratga tushish taklifini oldi, shundan uning kino faoliyati boshlandi.[*manba?*] .

U Moskva shahar davlat byudjeti taʼlim muassasasi „ Moskva drama teatri" ApARTe "" yetakchi aktrisasi edi .

Filmlar va teleseriallarda rol ijro etish.

### Shaxsiy hayot

Birinchi turmush oʻrtogʻi — Garold Vladimirovich Strelkov (1968-yil 19-martda tugʻilgan), rejissyor, teatr arbobi, 1996-yilda Moskvada "StrelkoVTeatr "ni yaratgan, 2014-yildan 2016-yilgacha M. nomidagi Tula davlat akademik drama teatrining badiiy rahbari boʻlgan. Gorkiy. Inga va Garold Chelyabinsk davlat madaniyat institutida (ChGIK) toʻrtinchi kursda oʻqiyotganda turmush qurishdi. Oʻqishni tugatgandan ikki yil oʻtgach, ular Moskvaga koʻchib ketishdi. Biz oʻn besh yil birga yashadik. Nikohda bolalar yoʻq .

2012-yil 21-dekabrda Inga Oboldina birinchi marta ona boʻldi — u Sankt-Peterburglik aktyor va rejissyor Vitaliy Viktorovich Saltikovdan (1970-yil 9-dekabrda Leningradda tugʻilgan) Klara ismli qizni dunyoga keltirdi. Shunisi eʼtiborga loyiqki, homilador boʻlgan Inga "Detektiv ona "teleserialida tergovchi Larisa Levinaning bosh rolini oʻynagan, u ham syujetga koʻra homilador boʻlgan .

Moskvada yashaydi.
**Bibishak** ("bibi" va "shoh" suzlaridan)—Sharq, jumladan, oʻzbek ayollarining bezak buyumi; odatda, ayollarning bosh kiyimi (durra)ga—yakka holda peshona oʻrtasiga, juft holda ikki chakkaga, ansambl holida yirik shaklda peshona va chakkalarga taqiladi. B.ning "mohi tilla", "ot tuyogʻi" va boshqa mahalliy atamalari bor. Buxoro, Samarqand va boshqa joylarda qadimdan urf boʻlgan. B. ikki uchi yuqoriga qayrilgan yarim oy shaklida boʻlib, oʻrtasiga romb yoki gʻuncha shakli joylashtiriladi yoki baʼzan kush gajaksimon koʻrinishga ega boʻladi; qadimda, shuningdek markaziy gʻuncha yonida turgan qoʻshaloq qush koʻrinishidagi shakl ham uchraydi. Unga tagidan shokilalar qatori osiladi; yuqorisida uchta kalta halqa zanjir oʻzaro ilmoq (toʻgʻnogʻich)ga birlashtiriladi, uning yordamida taqinchoq bosh kiyimga mustahkamlanadi. B. ikki xil usulda tayyorlanadi: yupqa tilla yoki tilla suvi yugurtirilgan kumush yaproqchaga bosma usulida handasiy naqshlar ishlanadi, koʻzlar qadaladi, shuningdek shabaka usulida panjarali ishlanib, teshiklari feruza koʻzlar bilan toʻldiriladi. Shokilalar dur, laʼl, shisha va boshqa marjon koʻzli qilib yasaladi.

Adabiyotlar
-----------

* OʻzME. Birinchi jild. Toshkent, 2000-yil


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |

 
  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Ofeliya Yunusovna Yusupova** (1938.8.11, Toshkent) — pianinochi, Oʻzbekiston Respublikasi, Qoraqalpogʻiston Respublikasi sanʼat arbobi (1994), professor (1987). Klara Yusupovaning singlisi. Moskva konservatoriyasida taʼlim olgan (1956—60), Toshkent konservatoriyasi (1962) va aspiranturasi (1965)ni tugatgan. Shu yer (2002-yildan Oʻzbekiston konservatoriyasida konsertmeyster (1960—62), pedagog (1962-yildan), kafedra mudiri (1973-yildan), rektor (1987-97), Uzbek davlat filarmoniyasi yakkaxon sozandasi (1962—70). Repertuaridan Yevropa klassik (Bax, Motsart, Betxoven, Shopen, Grig, Raxmaninov, Prokofyev va boshqalar) va Oʻzbekiston (G. Mushel, S. Yudakov, X. Izomov, F. Yanov-Yanovskiy, X. Azimov, N. Zokirov, A. Nabiyev va boshqalar) kompozitorlari asarlari oʻrin olgan. P.Xoliqov, R. Hamroyev, R. Abdullayev, M. Tojiyev va boshqalarning fortepiano konsertlarining birinchi ijrochisi va targʻibotchisi. Oʻzbekiston kompozitorlari fortepiano musiqa festivali tashabbuskori va tashkilotchisi (1974-yildan). Ijro uslubi intellektual omili yetakchiligi, kompozitsion puxtaligi, meʼyoriy histuygʻulari bilan ajralib turadi. Ijrolari 2 gramplastinka va Oʻzbekiston radiosi fonotekasiga yozilgan.

Manbalar
--------

1. ↑  "Yusupova Ofeliya Yunusovna" *OʻzME*. Yu-harfi Birinchi jild. Toshkent, 2000-yil

* Kalmikova G. Ofeliya Yusupova, T, 2001.

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

|  |  |
| --- | --- |
| Dovud | *Shaxsiyat haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
***Arctostaphylos virgata*** — **Bolinas manzanita** va **Marin manzanita** singari nomlar bilan tanilgan arctostaphylos turkumiga tegishli tur.

Tarqalishi
----------

Arctostaphylos virgita Kaliforniya shtatining Marin okrugi uchun endemik boʻlib, u oʻrmonlarda va qirgʻoq tepaliklarining togʻ etaklarida atigi 20 ga yaqin turlari uchraydi. Bu Point Reyes milliy dengiz qirgʻogʻidagi oʻsimliklari guruhining baʼzi joylarida dominant buta sifatida oʻsadi. Shuningdek, keng bargli togʻli oʻrmonlar, yopiq konusli ignabargli oʻrmon, shimoliy qirgʻoq ignabargli oʻrmonlarida ham uchraydi.

Ushbu tur oʻsimliklari jamoasidagi boshqa koʻplab turlar singari, u oʻrmon yongʻinlaridan kuchli zarar koʻradi va uning omon qolishiga yongʻinni oʻchirish holati ham tahdid solmoqda.

Tavsif
------

*Arctostaphylos virgata* katta buta koʻrinishida boʻlib, balandligi kamida ikki metrga yetadi va baʼzi hollarda balandligi 5 metrdan oshadigan daraxtga ham aylanishi mumkin. Uning oʻralgan shoxlari quyuq qizil qobiq bilan qoplangan. Kichikroq novdalar mayda tolalar bilan qoplangan va 3-5 mm li yopishqoq qatronlar chiqaradigan bezli tuklarga ega. Yaltiroq yashil barglari qoʻpol va yopishqoq tuzilishda boʻlib, oval va keng nayza shaklida boʻladi, uzunligi 5 santimetrgacha yetishi mumkin. Toʻpgul — koʻzacha shaklidagi manzanita gullarining koʻrinishi singari zich shingil shaklda boʻladi, chala gulqoʻrgʻonga ega, rangi oqda och pushtigacha boʻlishi mumkin. Qishning yanvar va erta bahorda — mart oylari oraligʻida gullaydi. Mevasi kengligi taxminan 7 santimetr boʻlgan yopishqoq sharsimon koʻrinishda, ichidagi urugʻi tukli dukkakli mevalarga xos shaklga ega.

Manbalar
--------

1. ↑  „NatureServe Explorer 2.0".
2. ↑  Point Reyes National Seashore Home

Havolalar
---------

* Jepson qoʻlda davolash — *Arctostaphylos virgata*
* *Arctostaphylos virgata* (Marin manzanita) uchun USDA oʻsimliklar profili
* Calflora maʼlumotlar bazasi: *Arctostaphylos virgata* (Bolinas manzanita, Marin manzanita)
* *Arctostaphylos virgata* — UC Fotogalereyasi
Bu atamaning boshqa maʼnolari ham mavjud. Qarang: Haydarov (maʼnolari).

**Nigʻmat Otaboevich Haydarov** (1917-yil 8- fevral Andijon viloyati)— Sovet iqtisodiy, davlat va siyosiy arbobi, Sotsialistik Mehnat Qahramoni.

Biografiyasi
------------

Nigʻmat Haydarov 1917-yilda Leninskda (Andijon viloyati) tavallud topgan. Sovet Ittifoqi Kommunistik Partiyasi aʼzosi.

1939-yildan iqtisodiy, ijtimoiy va siyosiy ishlarda ishlagan. 1939 — 1967-yillarda ishchi va dehqon Qizil Armiyasi askari, 28-Zsbr 369-ZSP va OdVO 150-diviziyasi 397-ap tarkibida Ulugʻ Vatan urushi qatnashchisi, Surxondagi sovxoz direktori va Daryo viloyati, O‘zbekiston Kompartiyasi Surxondaryo viloyatlari Denov tuman qo‘mitasining birinchi kotibi lavozimlarida ishlagan.

SSSR Oliy Kengashi Prezidiumining 1957-yil 11-yanvardagi farmoni bilan unga Lenin ordeni, „O‘roq va Bolg‘a" oltin medali bilan Sotsialistik Mehnat Qahramoni unvoni bilan taqdirlangan.

O‘zbekiston SSR Oliy Kengashining 4- va 5-chaqiriqlari deputati etib saylangan.

Nig‘mat Haydarov 1985-yildan keyin vafot etgan.

Mukofotlari
-----------

Lenin ordeni
Sotsialistik Mehnat Qahramoni

„O‘roq va Bolg‘a" oltin medali

Manbalar
--------

1. ↑  „Хайдаров Нигмат Атабаевич".
2. ↑  „Нигмат Атабаевич Хайдаров".
3. ↑  Ma'lumot. stat. va boshqalar. Oʻzbekiston Oliy Soveti Prezidiumi. 1958, s. 94. sfn error: no target: CITEREFMa'lumot.\_stat.\_va\_boshqalar.\_Oʻzbekiston\_Oliy\_Soveti\_Prezidiumi.1958 (help)

Adabiyotlar
-----------

O‘zbekiston SSR Oliy Kengashi deputatlari va O‘zbekiston SSR va Qoraqalpog‘iston ASSRdan saylangan SSSR Oliy Soveti deputatlarining ro‘yxati (To‘rtinchi chaqiriq) [Matn] : 1-fevral holatiga koʻra 1958 yil / Maʼlumot. stat. va boshqalar. Oʻzbekiston Oliy Soveti Prezidiumi. SSR. — Toshkent : [b. va.], 1958. — 94 b.; 22 sm
**Denikin Anton Ivanovich** [1872.4(16).12, Varshava yaqinida — 1947.8.8, Ann Arber, Michigan shtati, AQSH] — harbiy arbob, rus armiyasining general-leytenanti (1916). Oklar harakatining mashhur arboblaridan. 1918-yil aprelda Koʻngillilar armiyasining qoʻmondoni, oktabrda bosh qoʻmondoni, 1919-yil yanvarda Jan. Rossiya Qurolli kuchlarining bosh qoʻmondoni. Bu kuchlarga Koʻngillilar armiyasi, Don va Kuban kazak qismlari, Kavkaz armiyasi, Qrim korpusi, Qora dengiz floti kirgan edi. Sovet hokimiyatiga qarshi murosasiz kurashgan D. qoʻshinlari 1919-yil yozi-kuzida gʻalabalarga erishdi, lekin 1919-yil kech kuzda Moskva atrofida va 1920-yil boshlarida Shim. Kavkazda boʻlgan janglarda kizil as-karlar ularni magʻlubiyatga uchratdi. 1920-yil 22 martda D. qoʻmondonlikni Vrangelga topshirdi va aprelda Rossiya (Qrim)dan chet elga joʻnab ketdi. Ilmiy ishlari rus-yapon urushi va oklar harakati tarixiga oid.

Manbalar
--------

* Denikin A. I. Ocherki russkoy smuti, t. 1, kn. 1, 2; Krusheniye vlasti i armii, fevral-sentabr 1917 g . M. 1991.

Adabiyot
--------

* OʻzME. Birinchi jild. Toshkent, 2000-yil

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Bu atamaning boshqa maʼnolari ham mavjud. Qarang: Haydarov (maʼnolari).

**Xoliqul Haydarovich Haydarov** (1933.16.3, Sariogʻoch, Chimkent viloyati) — Oʻzbekiston xalq rassomi (1977). Benkov nomidagi Respublika rassomlik bilim yurtini tugatgan (1954). Toshkent viloyati Kalinin (hozirgi Zangiota) tumanidagi 15-oʻrta maktabda rasm oʻqituvchisi (1954—60), Oʻzbekiston KP MK Birlashgan nashriyo-tining bosmaxonasida rassom (1960— 67), Toshkent chinni zavodining badiiy lab.da yetakchi rassom (1967—93). H.gaz. va jur.larda asarlari bilan qatnashgan. H. Toshkent chinni zavodida samarali ijod qildi: "Oʻzbekiston", "Oq olma", "Namanganning olmasi" kabi chinnilar toʻplamlarini yaratgan; birinchilardan boʻlib chinni buyumlar (asosan koʻza, lagan va boshqalar)ga tasvir (por-tret)lar ishlashni boshlab bergan. beruniy, Ulugʻbek, Navoiy kabi mutafak-kirlar, turli ilm-fan, davlat arboblari vakillarining siymolarini chin-niga ishlagan. Haykaltaroshlik asarlari ham yaratdi (jumladan, "Toʻlebiy", mis, 2002, Sariogʻoch shahrida). "Haydarov hayoti va ijodi" nomli hujjatli film ishlangan (1991). H. ishlaridan namunalar respublika va chet el koʻrgazmalarida namoyish etiladi, muzey va xususiy toʻplamlarda saqlanadi.

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  



  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Gotlar** — milodning boshlarida yashagan sharqiy german qabilalaridan biri. Tarixchi Iordan (6-asr) asarida G.ning asl vatani Skandinaviya boʻlib, keyinchalik Boltiq dengizi boʻylari, Vislaning quyi oqimidagi yerlarda yashaganligi koʻrsatilgan. 2-asr oxirida janubi-sharqqa siljib, 3-asr boshlarida Shim. Qora dengiz boʻylarida oʻrnashib qolishgan. Bu yerda ular yerli skif va sarmat qabilalari bilan aralashganlar. 238 y.dan boshlab G. boshqa qabilalar bilan ittifoq tuzib, Rim imperiyasi, Bolqon, Kichik Osiyo yarim orollariga qarbiy yurishlar uyushtirishgan, 271 yilda G. Rim imperiyasining Dakiya viloyatini bosib oladi. Qora dengiz boʻyidagi va Rim imperiyasidagi shaharlarning rivojlangan madaniyati G. madaniyatining oʻsishiga katta taʼsir koʻrsatadi. G. shu davrda vestgotlar (hoz. Moldova va Ruminiyaning sharqiy tomonlaridagi yerlarda yashaydigan), ostgotlar (Shim. Kora dengiz boʻyi, Dnestrning sharqiy tomonlarida yashovchi) guruhlarga boʻlingan. 4-asr oʻrtalarida vestgotlar orasida xristianlik tarqala boshladi. 4-asrning 70-y.larida gunnlar G.ning yerlariga hujum qilishib, 375 yilda vestgot, ostgot hamda ularga qoʻshni dasht qabilalari ittifoqini tor-mor etishadi. Shundan soʻng vestgot va ostgotlarning tarixi alohida-alohida izdan ketadi.

Ad:. Iordan. O proisxojdenii i deyaniyax getov, M. 1960.

Adabiyotlar
-----------

* OʻzME. Birinchi jild. Toshkent, 2000-yil


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Gennadiy Alekseyevich Belkov** (1956-yil 24-iyunda tug‘ilgan, Kuybishev) — sovet sportchisi, balandlikka sakrash bo‘yicha xalqaro toifadagi sport ustasi.

Sportdagi yutuqlari
-------------------

Kuybishevda tug‘ilgan. 13 yoshidan yengil atletika bilan shug‘ullangan, Viktor Chekmaryov bilan 4-GPP jismoniy tarbiya jamoasida mashq qilgan. 4-GPZda ham mehnat faoliyatini boshlagan, 55-sonli maktabni tugatgach, 1973-yildan asbob-uskunalar sexida chilangar boʻlib ishlagan.

1975-yilda balandlikka sakrash (2 m 12 sm) bo‘yicha sport ustaligi meʼyorlarini bajarib, RSFSR chempionati g‘olibi bo‘lgan. 1976-yilda SSSR va Buyuk Britaniya o‘rtasida yengil atletika bo‘yicha xalqaro musobaqada g‘alaba qozongan. 1977-yilda xalqaro toifadagi sport ustasi meʼyorini (2 m 21 sm) bajargan. 2 m 25 sm natija bilan „Mehnat zahiralari" DSO Markaziy Kengashi chempionligini qo‘lga kiritgan. SSSR — Germaniya — Polsha o‘rtasidagi o‘yinda 2 m 27 sm balandlikka sakrab, Vladimir Yashchenkoga faqat urinishlarda yutqazgan.

Ikki marta (1979, 1980) balandlikka sakrash bo‘yicha SSSR chempionligini, to‘rt marta SSSR kubogini qo‘lga kiritgan (1978-1981), bir necha bor aka-uka Znamenskiylar memorialida sovrinlarni qo‘lga kiritgan.

1979-yilda Vena shahrida bo‘lib o‘tgan yopiq inshootlardagi Yevropa chempionatida SSSR vakili sifatida ishtirok etib, eski rekordi 2 m 26 sm natijani takrorlab ikkinchi o‘rinni egallagan.

1981-yilda Kuybishev sanoat pedagogika kollejini taʼmirchi mutaxassisligi bo‘yicha tamomlagan.

Moskvadagi XXII Olimpiya o‘yinlarida qatnashib, yakuniy reytingda o‘ninchi o‘rinni qayd etgan.

1982-1988-yillarda Oʻzbekiston SSRning koʻp karra chempioni. 1988-yilda O‘zbekiston davlat jismoniy tarbiya institutini yengil atletika bo‘yicha murabbiy malakasi bilan tamomlagan. Hozir Samara shahridagi SDYUSSHOR-6 da murabbiy-o‘qituvchi bo‘lib ishlaydi.

Shaxsiy rekordi 2 m 32 sm bo‘lib, 1982-yilda Toshkentdagi musobaqada o‘rnatilgan.

Xalqaro toifadagi sport ustasi.

Manbalar
--------

1. ↑   World Athletics Database
2. 1 2 3 4 5 6 7  *Сергей Волков.* „Мастер спорта по прыжкам в высоту Геннадий Белков: «Сейчас перекидным уже никто не прыгает»" (ru).  Самарская газета (24-iyun 2017-yil). 24-iyun 2019-yilda asl nusxadan arxivlandi. Qaraldi: 24-iyun 2019-yil.
**Sirodjidin Isayev** (1911-yil 14-yanvar Fargʻona viloyati, Rossiya imperiyasi — 1985-yil 17-avgust Xatlon viloyat)— Sovet iqtisodiy, davlat va siyosiy arbobi, Sotsialistik Mehnat Qahramoni.

Biografiyasi
------------

1911-yilda Patar qishlogʻida (hozirgi Sugʻd viloyati) tavallud topgan. Sovet Ittifoqi Kommunistik Partiyasi aʼzosi.

1924-yildan iqtisodiy, ijtimoiy va siyosiy ishlarda ishlagan. 1924 — 1978-yillarda Konibodom tumanidagi „Yangi-patar" kolxozining kolxozchisi, hisobchisi, „Yosh-Leninchi" kolxozi, Kolxozobod MTSning kolxozlar bilan hisob-kitoblar bo‘yicha direktor o‘rinbosari va moliya bo‘limi boshlig‘i va Kolxozobod ijroviy qo‘mitasi raisi lavozimlarida ishlagan. Kengash mehnatkashlar deputatlari Tojikiston Kommunistik partiyasi Kaganovichobod tuman qo‘mitasi birinchi kotibi, Kolxozobod ishlab chiqarish boshqarmasi partiya qo‘mitasi kotibi va Tojikiston Kommunistik partiyasi Kolxozobod tuman qo‘mitasi birinchi kotibi boʻlgan.

SSSR Oliy Kengashi Prezidiumining 1957-yil 17-yanvardagi farmoni bilan unga Lenin ordeni, O‘roq va Bolg‘a oltin medali va Sotsialistik Mehnat Qahramoni unvonlari bilan taqdirlangan. 1940 — 1950-yillarda mehnatkashlar deputatlari Kolxozobod tuman Kengashi moliya boʻlimi mudiri, soʻng ijroiya qoʻmitasi raisi.

1950 — 1963-yillarda Isayev Tojikiston Kompartiyasi Kaganovichobod tuman qoʻmitasi birinchi kotibi va 1963 — 1965-yillarda Kolxozobod ishlab chiqarish boshqarmasi partiya qoʻmitasi kotibi sifatida faoliyat yuritgan. 1965 — 1978-yillarda birinchi kotib lavozimida ishlagan.

Tojikiston SSR Oliy Soveti deputati etib saylangan.

Sirodjidin Isayev 1985-yilda Xatlon viloyatda vafot etgan.

Mukofotlari
-----------

Isayev Sotsialistik Mehnat Qahramoni unvoni bilan taqdirlangan,

4 marta Lenin ordeni.

Oktyabr inqilobi ordeni.

Mehnat Qizil Bayroq ordeni.

Shon-sharaf ordeni.

3 marta Faxriy ordeni bilan taqdirlangan.

Manbalar
--------

1. ↑  „ИСАЕВ Сироджидин".
2. ↑  „ИСАЕВ Сироджидин".
3. ↑  „Сироджидин Исаев".

Havolalar
---------

* Nekroloq
* centrasia.ru[*sayt ishlamaydi*]
|  |
| --- |
| **«Yalla» guruhi** |
| Fayl:Yalla - Grand Collection.jpg |
|   **1978 — Nasha pesnya** |
|   **1979 — Yalla** |
|   **1982 — Tri kolodsa** |
|   **1982 — Parad ansambley** |
|   **1983 — Litso vozlyublennoy moyey** |
|   **1984 — Ya ne mogu inache** |
|   **2000 — Jinouni** |
|   **2000 — Boroda verblyuda** |
|   **2003 — Grand Kollekshn**1. Shaxrisabz
2. Litso vozlyublennoy moyey
3. Uch kuduk
4. Muzikalnaya chayxana
5. Golubiye kolokola Samarkanda
6. Poslednyaya poema
7. Lyubimiye glaza
8. Karavan
9. Aziya
10. Emina
11. Bez lyubimix glaz
12. Jinnuniy
13. Yujniy chelovek
14. Pozovyot doroga
15. Pomni menya
16. Vospominaniya yunosti
17. Raʼno
 |

Лучший узбекский коллектив с тридцатилетней историей "Ялла" в последнее время обрел второе дыхание и стал самым востребованным ансамблем независимого Узбекистана. В России группу "Ялла" с их бессмертным хитом "Уч Кудук - три колодца" по-прежнему помнят и любят. С аншлагами проходят концерты группы, а в серии "Grand Collection" выходит альбом лучших песен. В альбом вошли 17 самых известных шлягеров "Яллы" на стихи классиков Востока: Омара Хайяма, Рабиндраната Тагора, Алишера Навои, которые в 70-80-х годах становились хитами советской эстрады. Уже 33 года группа "Ялла" остается популярной благодаря своим экспериментам с оригинальными песнями, исполненными в стиле фолк-рок с примесью самобытных национальных традиций, ярким театральным шоу, а также массовым интересом слушателя к экзотической музыки Востока.

|  |
| --- |
| **Bu maqola ruscha yozilgan.** |
| nothumb | Iltimos, maqolani oʻzbek tiliga tarjima qiling. |


  


|  |  |
| --- | --- |
| Musiqa | *Musiqa haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
Mickey Mouse Clubhouse (asl nomi: Mickey Mouse Clubhouse) - Disney Television Animation tomonidan yaratilgan va ishlab chiqarilgan Amerika taʼlimiy multfilmlar seriyasi, 2006-yil 5-mayda Disney kanalida premyerasi boʻlib oʻtdi. Dastur Playhouse Disney blokining bir qismi edi (keyinchalik Disney Junior).

1977-yildan beri Mikki Mausning ovozi boʻlgan Ueyn Allvin vafoti munosabati bilan 2009-yil bahorida shou ishlab chiqarish toʻrt oyga toʻxtatildi. Bret Ivan keyingi epizod va shoularda ingliz tilida Mikki Maus ovozi sifatida uning oʻrnini egalladi.. Serial 2016-yil 6-noyabrda AQShda soʻnggi epizodini taqdim etgan. Dunyoning qolgan qismida uning soʻnggi eshittirishi 2017-yilda boʻlgan. Bu 10 yarim yil ichida Disney kanalidagi eng uzoq davom etgan serialdir.Mickey Mouse Clubhouse (asl nomi: Mickey Mouse Clubhouse) - Disney Television Animation tomonidan yaratilgan va ishlab chiqarilgan Amerika taʼlimiy multfilmlar seriyasi, 2006-yil 5-mayda Disney kanalida premyerasi boʻlib oʻtdi. Dastur Playhouse Disney blokining bir qismi edi (keyinchalik). Disney Junior)

1977-yildan beri Mikki Mausning ovozi boʻlgan Ueyn Allvin vafoti munosabati bilan 2009-yil bahorida shou ishlab chiqarish toʻrt oyga toʻxtatildi. Bret Ivan keyingi epizod va shoularda ingliz tilida Mikki Maus ovozi sifatida uning oʻrnini egalladi.. Serial 2016-yil 6-noyabrda AQShda soʻnggi epizodini taqdim etgan. Dunyoning qolgan qismida uning soʻnggi eshittirishi 2017-yilda boʻlgan. Bu 10 yarim yil ichida Disney kanalidagi eng uzoq davom etgan serialdir.
Pusan xalqaro moliya markazi Pusan bank stantsiyasi
**Pusan Xalqaro Moliya Markazi (BIFC)** ( koreyscha: *부산국제금융센터* ) 289 m (948 ft) ga teng Janubiy Koreyaning Pusan shahridagi osmono'par bino. Binoning qurilishi 2011-yilda boshlangan va 2014 -yilda yakunlangan. U 63 qavatdan iborat. Bino Pusan Metropolitan City Corporation tomonidan ishlab chiqilgan.  U HAUD tomonidan loyihalashtirilgan va Hyundai Engineering &amp; Construction tomonidan qurilgan. U qurib bitkazilgach, u Pusandagi uchinchi baland  va Janubiy Koreyadagi to'rtinchi eng baland binoga aylandi. 

Bino 7,0 magnitudali zilzilaga bardosh berishga mo'ljallangan. Bundan tashqari, u shaharning iqtisodiy o'sishi uchun katalizator sifatida ham prognoz qilingan.

Yana qarang
-----------

* Janubiy Koreyadagi eng baland binolar ro'yxati
* Pusandagi eng baland binolar ro'yhati

1. 1 2  *Dong-min, Park*. „부산 '63층 랜드마크' 국제금융센터 준공" (ko). *mk.co.kr*. Maekyung Media Group. Qaraldi: 22-sentabr 2020-yil.
2. ↑  „Busan". *The Skyscraper Center*.  Council on Tall Buildings and Urban Habitat. Qaraldi: 22-sentabr 2020-yil.
3. ↑  „South Korea Buildings". *The Skyscraper Center*.  Council on Tall Buildings and Urban Habitat. Qaraldi: 22-sentabr 2020-yil.
**Gidroxoriya** (gidro... va yun. choreo — tarqalaman) — diasporalar (urugʻ, spora va b.)ning suv orqali tarqalishi. G. tasodifiy yoki doimiy boʻlishi mumkin. Tasodifiy G. diasporalarning suvda oqib borayotgan predmetlar yoki suv oqimi bilan tarqalishidir. Doimiy G. diasporalarning morfologik tuzilishi va biologik xususiyatlari (suvda ivimaslik, oʻzida havo saklovchi parenxima yoki havoli boʻshliklar boʻlishi) bilan bogʻliq. Doimiy G. dengiz soxdlida oʻsadigan oʻsimliklar (mas, kokos va seyshel palmalari) va chuchuk suv oʻsimliklari (mas, gʻichchak, suvrang) uchun xos. G. turning tarqalishiga, yaʼni yangi arealni egallashiga imkon beradi.

Adabiyotlar
-----------

* OʻzME. Birinchi jild. Toshkent, 2000-yil


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |